Document ID: 31998L0023

ΟΔΗΓΙΑ 98/23/ΕΚ ΤΟΥ ΣΥΜΒΟΥΛΙΟΥ της 7ης Απριλίου 1998 για την επέκταση, στο Ηνωμένο Βασίλειο της Μεγάλης Βρετανίας και της Βορείου Ιρλανδίας, της οδηγίας 97/81/ΕΚ σχετικά με τη συμφωνία πλαίσιο για την εργασία μερικής απασχόλησης που συνήφθη από την UNICE, την CEEP και την ETUC
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
τη γνώμη της Οικονομικής και Κοινωνικής Επιτροπής (2),
Εκτιμώντας:
ότι το Συμβούλιο, ενεργώντας βάσει της συμφωνίας για την κοινωνική πολιτική που περιλαμβάνεται στο πρωτόκολλο αριθ. 14 για την κοινωνική πολιτική που προσαρτάται στη συνθήκη ΕΚ, και ιδίως του άρθρου 4 παράγραφος 2 της συμφωνίας, ενέκρινε την οδηγία 97/81/ΕΚ (3) 7 ότι η εν λόγω οδηγία δεν ισχύει για το Ηνωμένο Βασίλειο της Μεγάλης Βρετανίας και της Βορείου Ιρλανδίας 7
ότι το Ευρωπαϊκό Συμβούλιο, που συνεδρίασε στις 16-17 Ιουνίου 1997 στο Άμστερνταμ, ενέκρινε τη συμφωνία που επετεύχθη κατά τη διακυβερνητική διάσκεψη σχετικά με την ενσωμάτωση της συμφωνίας για την κοινωνική πολιτική στη συνθήκη ΕΚ και σημείωσε ότι πρέπει να βρεθούν τα μέσα προκειμένου να δοθεί νομική ισχύς στην πρόθεση του Ηνωμένου Βασιλείου να αποδεχθεί τις οδηγίες που έχουν ήδη εκδοθεί βάσει της εν λόγω συμφωνίας, καθώς και εκείνες που μπορεί να εκδοθούν προτού τεθεί σε ισχύ η νέα συνθήκη 7
ότι, κατά τη συνεδρίαση του Συμβουλίου, της 24ης Ιουλίου 1997, το Συμβούλιο και η Επιτροπή συμφώνησαν να υλοποιήσουν τα συμπεράσματα που εγκρίθηκαν στο Ευρωπαϊκό Συμβούλιο του Άμστερνταμ 7 ότι συμφώνησαν επίσης να εφαρμοστεί, κατ' αναλογία, η ίδια διαδικασία και στις μελλοντικές οδηγίες που θα εκδοθούν βάσει της συμφωνίας για την κοινωνική πολιτική 7 ότι η παρούσα οδηγία αποβλέπει στο στόχο αυτό με την επέκταση της οδηγίας 97/81/ΕΚ και στο Ηνωμένο Βασίλειο 7
ότι το γεγονός ότι η οδηγία 97/81/ΕΚ δεν εφαρμόζεται στο Ηνωμένο Βασίλειο της Μεγάλης Βρετανίας και της Βορείου Ιρλανδίας επηρεάζει άμεσα τη λειτουργία της εσωτερικής αγοράς 7 ότι η εφαρμογή σε όλα τα κράτη μέλη της συμφωνίας πλαισίου που προσαρτάται στην εν λόγω οδηγία, και ιδίως της αρχής για τη μη διακριτική μεταχείριση μεταξύ των εργαζομένων με μερική και ολική απασχόληση, θα βελτιώσει τη λειτουργία της εσωτερικής αγοράς 7
ότι η έκδοση της παρούσας οδηγίας θα επεκτείνει το πεδίο εφαρμογής της οδηγίας 97/81/ΕΚ και στο Ηνωμένο Βασίλειο 7 ότι, από την ημερομηνία έναρξης ισχύος της παρούσας οδηγίας, ο όρος «κράτη μέλη» στην οδηγία 97/81/ΕΚ περιλαμβάνει και το Ηνωμένο Βασίλειο 7
ότι στο Ηνωμένο Βασίλειο πρέπει να δοθεί η ίδια διετής προθεσμία που δόθηκε και στα άλλα κράτη μέλη, προκειμένου να θέσει σε ισχύ τις αναγκαίες διατάξεις για τη συμμόρφωση προς την οδηγία 97/81/ΕΚ,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Με την επιφύλαξη του άρθρου 2, η οδηγία 97/81/ΕΚ εφαρμόζεται στο Ηνωμένο Βασίλειο της Μεγάλης Βρετανίας και της Βορείου Ιρλανδίας.
Άρθρο 2
Στο άρθρο 2 της οδηγίας 97/81/ΕΚ προστίθεται η ακόλουθη παράγραφος:
«1α. Όσον αφορά το Ηνωμένο Βασίλειο της Μεγάλης Βρετανίας και της Βορείου Ιρλανδίας, η ημερομηνία της 20ής Ιανουαρίου 2000 στην παράγραφο 1 αντικαθίσταται από την ημερομηνία της 7ης Απριλίου 2000.»
Άρθρο 3
Η παρούσα οδηγία απευθύνεται στα κράτη μέλη.
Λουξεμβούργο, 7 Απριλίου 1998.

Labels: 18
9
5